PTZ kamera má oproti klasickým kamerám výhodu v tom, že jej objektív môže obsluha ovládať vertikálne, horizontálne a zároveň meniť zoom. Objektív môže byť ovládaný manuálne obsluhou kamerového systému alebo je možné na pohyb objektívu využiť rôzne funkcie. Takýmito funkciami sú napríklad Auto tracking (sledovanie pohybujúcich sa objektov), Pattern (objektív sa pohybuje po preddefinovanej trase), Scan/Swing (prechod medzi dvoma bodmi) a Preset (preddefinované pozície objektívu).